《旅夜用孟郊体 其一》
清代·江湜

百愁如百矢，无弦以心控。一发还射心，愁矢妙百中。

噫嘻孤畸人，将镫与影共。有轮转离肠，无胶续断梦。

饥鼠动承尘，讵能答短讽。

作者简介：江湜 （shí ）（1818～1866）清代诗人。字持正，又字弢叔，别署龙湫院行者，长洲（今江苏苏州）人，诸生。三与乡试，皆不第，出为幕友，历山东、福建等省。在京师得亲戚资助，捐得浙江候补县丞。咸丰十年，奔走避兵，忧愤而死。诗宗宋人，多危苦之言。有《伏敔堂诗录》。《吴中先贤谱》 苏文 编绘。